als_Latn ron_Latn bos_Latn
Besimtaret myslimane kremtojnë festen e Kurban Bajramit. Festimet e Bajramit nisen qe herët me faljen e mëngjesit. Edhe këtë vit, qindra besimtare myslimane janë mbledhur ne bulevardin “Dëshmoret e Kombit’ ne Tirane per te kryer lutjet e kësaj dite te shënuar, ku pjese e tyre ishte ajo per ndërtimin e nje xhamie te re. Falja e Bajramit dhe predikimi është drejtuar nga krerët e komunitetit mysliman. Duke e cilësuar dite te sakrificës, faljes dhe mirësisë ata kane bere apel per paqe dhe bashkim mes njerëzve. Falja e Bajramit është vetëm nje pjese e ritit te festes. Pas lutjes se mëngjesit çdo besimtar bën kurban ne shtëpi nje dash apo dele i cili i dedikohet Zotit. Sipas traditës, mishi i kurbanit ndahet mes familjareve dhe njerëzve te varfer. Me pas festa vijon me dreken familjare dhe urimet mes te afërmeve. Zanafilla e Kurban Bajramit lidhet me profetin Ibrahim, te cilit iu urdhërua nga Zoti ne formën e një sprove, te flijonte djalin e tij Ismailin. E ndërsa profeti po zbatonte urdhrin atij iu dha nje dash per ta flijuar ne vend te djalit. Qe prej asaj kohe ne përkujtim te kësaj sakrifice ekstreme dhe shenje treguese e dashurisë për Zotin, kush ka mundësi, bën kurban.
als_Latn